Ente la discriminación que supón que’l peaxe d’El Güerna non solo nun esapaeza -como ta ocurriendo con otres autopistes del Estáu- sinón qu’aumente de preciu, Andecha Astur vien de presentar una riestra entrugues pa conocer les xides que motiven tala discriminación.
#000001
Les entrugues presentóles Jon Iñarritu, senador de EH Bildu –organización coalligada con Andecha Astur en Los Pueblos Deciden- y al traviés d’elles pretende determinase si esiste daqué xida que xustifique la discriminación que carecemos los asturianos al nun aplicase a l’autopista del Güerna los beneficios que tan aplicándose n’otres autopistes del Estáu, nes que s’elimina’l peaxe o s’amenorga’l mesmu, mentes n’El Güerna increméntase’l preciu.
#000002
Con estes entrugues Andecha Astur quier conocer cuál ye’l futuru que mos espera sobro esta infraestructura vital p’Asturies –acullá de declaraciones a los medios de comunicación valeres de conteníu- y poner n’evidencia la esistencia d’una discriminación inxustificable pa con Asturies y los asturianos de la que son cómplices tanto’l “Principado” como los partíos ellí representaos.
#000006
Asturies nun tien rei, Asturies nun tien princesa
#000014
Propuestes escontra la precariedá pal futuro D'Asturies
#000016
Propuesta de rempuesta xunitaria al "Principado"
#000018